钦定古今图书集成/明伦汇编/氏族典/第205卷 > 高谈
## 钦定古今图书集成/明伦汇编/氏族典/第205卷 > 高谈

按《宋史高谈传》：“谈字景遂，邵武光泽人。绍定二年，旁
郡盗作，诸子请避之。谈曰：‘有庙祏在，将焉之’。贼至，执
诸庭，遗之牛酒不释；遗之金帛不释。谈曰：‘然则将何
为’？盗曰：‘我欲东破武阳，若得耆老如尔者，率是乡子
弟，吾其济乎’？谈曰：‘斯言奚为至我’？唾贼大骂，遂遇害，
而里人赖以免。谈平居言动必由礼法，故乡人敬而”
附之。